pechtingen geruympt souden hebben geweest als de profst
meynde en oic dat die lande in dier pechtingen waen
meswonnen en niet gemest alst behoerde noch de huysen
van reparacien ten eynde gelevert als den pachtbrief
begrijpt en de profst met janne schoeves meynden dat
die borgen dair inne waen gehouden de selve borgen
sustineerden de contrarie mits dat de vors schoenis de
goede selve te vreden was geweest taenverden ende
hadde zijnen voet gestelt inde stat vanden wynne hier
af is duutsprake datmen aenhoen sal de ghene
die dair bij waen dair de selve schoenis alsulken
aenverden dede en soe verre bevonden wordt dat
schoenes te dier tijt int aenderden van dien pointe
gheene questie en maecte dat de borgen dan onge
houden sijn sal sullen van enigen verrichten in dien
beveintmen anders zoe zullen de borghen dat richten
ter wettiger taxacien Es vort ten lesten male
duutsprake zo wes de voirs borgen oft jan schoeves
voir den vors wynne verleeght mogen hebben deen
meer dander myn dat zij dair af doeghdelijc bij
malcanden zullen reken en overcomen oft anders
van dien bliven op hue beloep van rechte Geloven de
selve ptien allet ghene des bijden vors arbiters in
desen uutgesproken sal worden goet vast gestentich en
van weerden te houden tot eeuwegen daghen En
hebben ptien geconsentert dat de vors seggers de
pointen van bewisenesse vorg aenhoen sullen moghen
blanckart dormale decembris iii
Item hebben de voirs seggers ter stont gehoert tgetuyge
nesse en de wairheit vanden pointen nageruert Te weten
aengaende d walvacien vanden gulden en vanden grechten
meswynnen mesten vanden lande en vanden laten vanden
huysen dair die getuygen droeghen dat zij dair bij waen
dair jan onder de lynde
de jonge de neminghe dede
re